Matvælastofnun mun á næstu vikum halda námskeið fyrir matvælaframleiðendur um merkingu matvæla . Áhersla verður lögð á innihaldslýsingar , magnmerkingar , upprunamerkingar og auðkennismerki . Þær sýna að fimmta hver vara var ekki rétt merkt og að innihaldið passaði ekki við innihaldslýsingu í 9% tilfella . Jafnframt sýnir ný úttekt Matvælastofnunar á 16 matvörum í verslunum að engin þeirra uppfyllti allar kröfur um merkingar . Matvælafyrirtæki bera ábyrgð á eigin framleiðslu og upplýsingagjöf til neytenda . Rétt merking matvæla er mikið hagsmunamál fyrir neytendur og geta rangar merkingar m.a. verið varasamar þeim sem eru með matarofnæmi eða óþol . Nálgast má glærur og upptökur af fræðslufundum MAST um merkingar matvæla , rekjanleika og nýju matvælalöggjöfina á vef Matvælastofnunar , www.mast.is , undir Útgáfa - Fræðslufundir . Námskeiðin 3 verða haldin á eftirfarandi stöðum og tímum : Miðvikudaginn 13. mars kl. 14 - 17 í fundarsal Samtaka atvinnulífsins á efstu hæð , Borgartúni 35 , 105 Reykjavík . Þriðjudaginn 19. mars kl. 13 - 16 í fundarsal Inn - og útflutningsskrifstofu Matvælastofnunar , Stórhöfða 23 , 110 Reykjavík . Miðvikudaginn 20. mars kl. 13 - 16 í Alþýðuhúsinu ( 4. h. ) , Skipagötu 14 á Akureyri . Námskeiðið er ætlað starfsfólki matvælafyrirtækja og er ókeypis . Skráning fer fram á netfanginu mast@mast.is . Vinsamlega takið fram nafn , fyrirtæki og hvað af námskeiðunum þremur þið ætlið að sækja : 13. mars , 19. mars eða 20. mars á Akureyri .